Dokumentacija o nabavi

Dio II – Upute za ponuditelje

PODACI O PONUDI

40 - IZRADA I OPREMANJE MODULARNOG OBJEKTA - RIBARNICE

# 1. Podaci o postupku nabave

Naziv postupka nabave: IZRADA I OPREMANJE MODULARNOG OBJEKTA - RIBARNICE

Evidencijski broj nabave: 40

# 2. Sadržaj i način izrade

Pri izradi ponude ponuditelj se mora pridržavati zahtjeva i uvjeta iz Dokumentacije o nabavi te ne smije mijenjati ni nadopunjavati tekst Dokumentacije o nabavi. Dokumentacija o nabavi se ne naplaćuje te se može preuzeti u cijelosti na internetskoj stranici: Dokumentacija o nabavi

Elektronička ponuda mora sadržavati najmanje:

- Uvez ponude

- Popunjeni eESPD obrazac (ili više njih, ako je primjenjivo)

- Popunjen troškovnik

  - Troškovnik naručitelj prilaže dokumentaciji o nabavi za predmet / grupu. Ponuditelj mora popuniti troškovnik i učitati ga prilikom pripreme ponude na EOJN.
    Troškovnik u nestandardiziranom obliku u .xlsx formatu čini sastavni dio ove Dokumentacije o nabavi.
    Troškovnik mora biti popunjen na izvornom predlošku bez mijenjanja, ispravljanja i prepisivanja izvornog teksta. Pod izvornim predloškom/troškovnikom podrazumijeva se troškovnik koji uključuje i sve izmjene i dopune koje su, ukoliko ih je bilo, objavljene u EOJN RH.
    Ako ponuditelj promijeni tekst ili količine navedene u obrascu troškovnika, Naručitelj će takav troškovnik, to jest ponudu ponuditelja smatrati ponudom koja nije u skladu s Dokumentacijom o nabavi te će ponuda biti odbijena.
    Za sve eventualne nejasnoće upit se postavlja Naručitelju posredstvom EOJN RH.
    Podatke treba unijeti u obrazac Troškovnika na sljedeći način:
    a) cijene stavke (jedinične cijene) navedene u troškovniku moraju biti iskazane bez obračunatog PDV-a,
    b) ponuditelj mora ispuniti sve stavke troškovnika, u skladu s obrascem troškovnika,
    c) cijene stavaka (jedinične cijene) se navode s decimalnim brojem s decimalnim zarezom i dva decimalna mjesta,
    d) ponuditelj je obvezan u obrazac troškovnika upisati iznos = 0,00 ako određeni rad/uslugu/robu neće naplaćivati, odnosno ako je nudi besplatno ili je ista već uračunata u cijenu neke druge stavke iz troškovnika,
    e) prilikom ispunjavanja Troškovnika ponuditelj „Ukupnu cijenu“ stavke izračunava kao umnožak „Količine“ i „Jedinične cijene“ stavke,
    f) u cijenu moraju biti uračunati svi troškovi i popusti,
    g) sveukupne cijene (bez PDV-a) koje ponuditelj iskazuje na dnu troškovnika.
    h) stupac "jednakovrijedno" popunjava se samo ako je primjenjivo odnosno ako je stavkom troškovnika tražen određen proizvod, marka, tip i slično ili norma ili oznaka, a ponuditelj želi ponuditi drugi proizvod odnosno jednakovrijedan proizvod, marku, tip ili normu ili oznaku, te ukoliko stupac "jednakovrijedno" ostavi prazan smatra se da nudi proizvod, marku, tip ili normu ili oznaku navedenu u stavci troškovnika.
    Troškovnik nije potrebno potpisati ni ovjeravati pečatom.

- Vrijednosti kriterija za odabir ponude

  - Unos numeričkih vrijednosti kriterija za odabir sastavni je dio popunjavanja elektroničke ponude te se traženi dokument Podaci - vrijednosti kriterija za odabir generira putem EOJN i prilaže ponudi.

- Jamstvo za ozbiljnost ponude u iznosu (EUR): 2.000,00 (detalji dalje u dokumentaciji)

- Ostali dokumenti:

  - Opis:

    - Prilog 4. - Ovlaštenje za zastupanje i sudjelovanje na javnom otvaranju ponuda
      Prilog 5. - Izjava o poštivanju DNSH načela
      Prilog 6. - Izjava o nepostojanju osnove za zabranu dodjele ugovora o javnoj nabavi

  - Pojedinosti i upute:

    - Prilog 4. Ovlaštenje za zastupanje i sudjelovanje na javnom otvaranju ponuda ponuditelj dostavlja ukoliko sudjeluje u javnom otvaranju ponuda.
      Prilog 5. Izjava o poštivanju DNSH načela - Nakon izvršnosti odluke o odabiru, a prije potpisivanja ugovora o javnoj nabavi, Naručitelj je ovlašten od odabranog ponuditelja tražiti dostavu Izjave o poštivanju DNSH načela – Prilog 5.
      Prilog 6. Izjava o nepostojanju osnove za zabranu dodjele ugovora o javnoj nabavi - Naručitelj može od ekonomski najpovoljnijeg ponuditelja prije donošenja Odluke o odabiru kao ažurirani popratni dokument zatražiti da u primjerenom roku, ne kraćem od 5 (pet) dana, dostavi Izjavu o nepostojanju osnove za zabranu dodjele ugovora o javnoj nabavi – Prilog 6.

Dokazivanje jednakovrijednosti:

U slučaju iz stavka 2. članka 210 ZJN, ponuditelj je obvezan dokazati jednakovrijednost ponuđene robe, radova ili usluga.

## 2.1. Način dostave

Ponuda se dostavlja elektroničkim sredstvima komunikacije putem EOJN RH. Sukladno ZJN 2016. smatra se da ponuda dostavljena elektroničkim sredstvima komunikacije putem EOJN RH obvezuje ponuditelja u roku valjanosti ponude neovisno o tome je li potpisana ili nije te da naručitelj ne smije odbiti takvu ponudu samo zbog tog razloga.

Ponuda se izrađuje na način da čini cjelinu. Ako zbog opsega ili drugih objektivnih okolnosti ponuda ne može biti izrađena na način da čini cjelinu, onda se izrađuje u dva ili više dijelova.

Ukoliko pri elektroničkoj dostavi ponude iz tehničkih razloga nije moguće sigurno povezivanje svih dijelova ponude, naručitelj prihvaća dostavu u papirnatom obliku onih dijelova ponude koji se zbog svog oblika ne mogu dostaviti elektronički ili dijelova za čiju su izradu, zbog specifičnosti predmeta nabave nužni posebni formati dokumenata koji nisu podržani kroz opće dostupne aplikacije ili dijelova za čiju su obradu, zbog specifičnosti predmeta nabave, nužni posebni formati dokumenata obuhvaćeni shemama licenciranih prava zbog kojih nisu dostupni za izravnu uporabu.

Također, ponuditelji u papirnatom obliku, u roku za dostavu ponuda, dostavljaju dokumente drugih tijela ili subjekata koji su važeći samo u izvorniku, ako ih elektroničkim sredstvom nije moguće dostaviti u izvorniku, poput jamstva za ozbiljnost ponude.

U slučaju kada ponuditelj uz elektroničku dostavu ponuda u papirnatom obliku dostavlja određene dokumente koji ne postoje u elektroničkom obliku, ponuditelj ih dostavlja u zatvorenoj omotnici na kojoj je obvezan naznačiti na koji postupak javne nabave i na koju ponudu se odvojeni dokumenti odnose te takva omotnica sadrži sve podatke s dodatkom „dio/dijelovi ponude koji se dostavlja/ju odvojeno“. Zatvorenu omotnicu s dijelom/dijelovima ponude ponuditelj predaje neposredno ili poštanskom pošiljkom, u zatvorenoj omotnici na kojoj mora biti naznačeno:

Buža d.o.o.

Centar 223, 52203 Medulin

IZRADA I OPREMANJE MODULARNOG OBJEKTA - RIBARNICE

40

Dio/dijelovi ponude koji se dostavljaju odvojeno

NE OTVARAJ

na poleđini ili u gornjem lijevom kutu omotnice:

Naziv i adresa ponuditelja / zajednice gospodarskih subjekata

(kod zajednice gospodarskih subjekata obvezna je naznaka da se radi o zajednici i navođenje svih članova zajednice)

Ponuditelj sam snosi rizik eventualnog gubitka, odnosno nedostavljanja odvojenog dijela/dijelova ponude/ZZS-a u papirnatom obliku.

U slučaju da naručitelj zaustavi postupak javne nabave povodom izjavljene žalbe na dokumentaciju ili poništi postupak javne nabave prije isteka roka za dostavu ponuda, za sve ponude koje su u međuvremenu dostavljene elektronički, EOJN RH će trajno onemogućiti pristup tim ponudama čime će se osigurati da nitko nema uvid u sadržaj dostavljenih ponuda. U slučaju da se postupak nastavi, ponuditelji će morati ponovno dostaviti svoje ponude.

## 2.2. Tajnost dokumentacije gospodarskih subjekata

Gospodarski subjekt u postupku javne nabave smije na temelju zakona, drugog propisa ili općeg akta određene podatke označiti tajnom, uključujući tehničke ili trgovinske tajne te povjerljive značajke ponuda. Ako je gospodarski subjekt neke podatke označio tajnima, obvezan je navesti pravnu osnovu na temelju koje su ti podaci označeni tajnima. Gospodarski subjekt dužan je na zahtjev naručitelja dostaviti akt/akte koji/koje su naveli kao pravnu osnovu temeljem koje su podaci označeni tajnima, a sve radi provjere postojanja pravne osnove.

Gospodarski subjekt ne smije označiti tajnom: obrazac ponude, troškovnik, katalog, podatke u vezi s kriterijima za odabir ponude, javne isprave, izvatke iz javnih registara te druge podatke koji se prema posebnom zakonu ili podzakonskom propisu moraju javno objaviti ili se ne smiju označiti tajnom.

## 2.3. Izmjena ponude i odustajanje od ponude

U roku za dostavu ponude ponuditelj može izmijeniti svoju ponudu ili od nje odustati. Ako ponuditelj tijekom roka za dostavu ponuda mijenja ponudu, smatra se da je ponuda dostavljena u trenutku dostave posljednje izmjene ponude. Nakon isteka roka za dostavu ponuda, ponuda se ne smije mijenjati.

## 2.4. Postupanje u postupcima javne nabave u slučaju nedostupnosti EOJN RH

Temeljem članka 239. ZJN 2016, ako tijekom razdoblja od četiri sata prije isteka roka za dostavu ponuda zbog tehničkih ili drugih razloga na strani EOJN RH isti nije dostupan, rok za dostavu ne teče dok traje nedostupnost, a naručitelj će produljiti rok za dostavu sukladno članku 240. ZJN 2016. Detaljne upute načina elektroničke dostave ponude dostupne su na stranicama EOJN RH, na adresi: Upute

# 3. Odredbe o ponudi

## 3.1. Varijante ponude

Varijante ponude nisu dopuštene.

## 3.2. Način određivanja cijene ponude

a) Cijena ponude piše se brojkama u apsolutnom iznosu i izražava se u eurima.
b) Ponuditelji su dužni ponuditi, tj. upisati jedinične cijene i ukupne cijene (zaokružene na dvije decimale) za svaku stavku troškovnika, na način kako je to određeno u troškovniku.
c) U ponudbenom listu ponuditelji su dužni iskazati:
• cijenu ponude bez PDV-a,
• iznos PDV-a,
• cijenu ponude s PDV-om.
d) Ako cijena ponude bez poreza na dodanu vrijednost izražena u Troškovniku ne odgovara cijeni ponude bez poreza na dodanu vrijednost izraženoj u ponudbenom listu, vrijedi cijena ponude bez poreza na dodanu vrijednost izražena u Troškovniku.
e) Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u ponudbenom listu, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno.
f) U cijenu ponude bez poreza na dodanu vrijednost (PDV) moraju biti uračunati svi troškovi i popusti.
g) Ponuđene jedinične cijene su fiksne i nepromjenjive za cijelo vrijeme ispunjenja ugovornih obveza. Količina predmeta nabave određena je kao okvirna (predviđena) te će izvedeni radovi obračunavati po stvarno izvedenim količinama.
h) Ukupna cijena ugovorenih radova uključuje sve troškove i sve izdatke Izvođača radova vezane za izvršenje predmeta nabave.
i) ako određenu robu, rad, naknadu ili trošak ponuditelj neće naplaćivati ili je uračunata u cijenu neke druge stavke troškovnika, ponuditelj je obvezan upisati iznos 0,00
Ukupna cijena ugovorenih radova uključuje i cijenu sveukupnog materijala i opreme, cijenu izvršenja svih eventualno potrebnih pomoćnih radova, cijenu korištenja svog potrebnog alata te energije, vode i drugih resursa za potrebe izvršenja ugovorenih radova.

Jedinična cijena definirana je kao nepromjenjiva tijekom trajanja ugovora o javnoj nabavi.

## 3.3. Valuta ponude

Ponuditelj iskazuje cijenu ponude u eurima (EUR).

## 3.4. Kriterij za odabir ponude te relativni ponder kriterija

Kriterij za odabir ponude je ekonomski najpovoljnija ponuda (ENP).

Naručitelj će uspoređivati cijene ponuda bez PDV-a.

Ako dvije ili više valjanih ponuda budu jednako rangirane prema kriteriju za odabir ponude, naručitelj će odabrati ponudu koja je zaprimljena ranije.

Bodovi će se izračunavati na šest decimala.

Ukupan broj bodova za svaku ponudu naručitelj će izračunati zbrajanjem bodova koje je ista ostvarila po pojedinim kriterijima ekonomski najpovoljnije ponude.

Maksimalan broj bodova koji ponuditelj može ostvariti je: 100

Ekonomski najpovoljnija ponuda utvrđuje se na temelju: Cijene i kvalitete

Formula za određivanje ukupnog broja bodova opisana je u zasebnom dokumentu - Kriteriji za odabir ponude.

Cijena:

Naziv kriterija | Relativni značaj
--- | ---
Cijena | 90

Kvaliteta:

Naziv kriterija | Relativni značaj
--- | ---
Jamstveni rok za otklanjanje nedostataka | 10

Kriterij: Cijena

Detaljni opis:

Osnova ovog kriterija je ponuda s najnižom iskazanom cijenom ponude (bez PDV-a).
Ponuda s najnižom iskazanom cijenom ponude dobiva 90,00 bodova. Ostale ponude vrednuju se prema valjanoj ponudi s najnižom iskazanom cijenom ponude.

Kriterij: Jamstveni rok za otklanjanje nedostataka

Detaljni opis

Naručitelj je kao jedan od ne cjenovnih kriterija uzeo jamstveni rok za otklanjanje nedostataka.
Minimalno trajanje jamstvenog roka za otklanjanje nedostataka je 24 mjeseca od dana uredno izvršene primopredaje i konačnog obračuna građevine.
Ukoliko ponuditelj nije dostavio podatak o trajanju jamstvenog roka smatrat će se da nudi minimalni jamstveni rok u trajanju od 24 mjeseca.

Gospodarski subjekt će vrijednost kriterija izraziti numerički

## 3.5. Jezik i pismo na kojem se izrađuje ponuda ili njezin dio

Ponuda se zajedno s pripadajućom dokumentacijom izrađuje na hrvatskom jeziku i latiničnom pismu (iznimno je moguće navesti pojmove na stranom jeziku te koristiti međunarodno priznat izričaj, odnosno tzv. internacionalizme, tuđe riječi i prilagođenice). Također iznimno, dio popratne dokumentacije može biti i na nekom drugom jeziku, ako je tako dozvoljeno u drugim odredbama ove dokumentacije.

Ako su neki od dijelova ponude traženih dokumentacijom o nabavi na nekom od stranih jezika ponuditelj je dužan uz navedeni dokument na stranom jeziku dostaviti i prijevod na hrvatski jezik navedenog dokumenta koji ne treba biti od ovlaštenog sudskog tumača.
Iznimno, moguće je navesti pojmove, nazive projekata ili publikacija i sl. na stranom jeziku te koristiti međunarodno priznat izričaj, odnosno tzv. internacionalizme, tuđe riječi i prilagođenice koji ne utječu na razumljivost ponude prema naručiteljevom sudu. Ostale riječi ili navodi moraju biti na hrvatskom jeziku.
Naručitelj zadržava pravo da u slučaju dvojbe, nejasnoće i sumnje u istinitost dostavljenog prijevoda, zatraži da se dostavi prijevod od ovlaštenog sudskog tumača.

## 3.6. Rok valjanosti ponude

Rok valjanosti ponude je 90 dana od dana isteka roka za dostavu ponuda.

Ukoliko tijekom postupka javne nabave istekne rok valjanosti ponude i jamstva za ozbiljnost ponude (ukoliko je traženo DON-om), naručitelj će prije odabira zatražiti produženje roka valjanosti ponude i jamstva od ponuditelja koji je podnio ekonomski najpovoljniju ponudu. U tu svrhu ponuditelju će se dati primjereni rok, ne kraći od pet (5) dana.

Ponuditelj upisuje rok valjanosti ponude na za to predviđeno mjesto pri upisu podataka u obrazac EOJN RH.

U slučaju da ponuditelj produži rok valjanosti ponude, obvezan je produžiti i valjanost jamstva za ozbiljnost ponude.

# 4. Ostale odredbe

## 4.1. Podaci o terminu obilaska lokacije ili neposrednog pregleda dokumenata koji potkrepljuju dokumentaciju o nabavi

Gospodarski subjekti mogu obići mjesto (lokaciju) koje se odnosi na predmet ovog postupka javne nabave i upoznati se s postojećim stanjem kako bi za sebe i na vlastitu odgovornost prikupili sve informacije koje su potrebne za izradu ponude i preuzimanje ugovorne obveze.
Gospodarskom subjektu omogućit će se uvid i pregled lokacije radnim danom od 08:30 do 11:00 sati uz prethodnu najavu na broj telefona: 099 211 66 60. Zainteresirani gospodarski subjekt nije obvezan pregledati buduće gradilište i pripadajuću okolicu za potrebe izrade ponude, no navedeno se preporuča u svrhu upoznavanja s postojećim stanjem kako bi za sebe i na vlastitu odgovornost prikupili sve informacije koje su potrebne za izradu ponude i preuzimanje ugovorne obveze. Troškove obilaska snosi gospodarski subjekt.
Gospodarski subjekti snose odgovornost za pažljivu procjenu Dokumentacije o nabavi, uključujući dostupnu dokumentaciju za pregled i za bilo koju promjenu Dokumentacije o nabavi koja se objavi tijekom trajanja postupka nabave, kao i za pribavljanje pouzdanih informacija koje se tiču bilo kojeg uvjeta i obveza koje mogu na bilo koji način utjecati na iznos ponude ili prirodu nabave ili izvršenja radova.

## 4.2. Vrsta, sredstvo i uvjeti jamstva

### 4.2.1. Jamstvo za ozbiljnost ponude

Ponuditelj je dužan dostaviti jamstvo za ozbiljnost ponude u iznosu od 2.000,00 EUR, s rokom važenja sukladno roku valjanosti ponude (najmanje 90 dana od isteka roka za dostavu ponuda). Ponuditelj može dostaviti jamstvo koje traje duže od roka valjanosti ponude.
Naručitelj može naplatiti jamstvo za ozbiljnost ponude u slučaju:
- odustajanja ponuditelja od svoje ponude u roku njezine valjanosti,
- nedostavljanja ažuriranih popratnih dokumenata sukladno članku 263. ZJN 2016,
- neprihvaćanja ispravka računske greške,
- dostavljanja neistinitih podataka,
- nedostavljanja dokaza o ispunjenju posebnih uvjeta za izvršenje ugovora i nedostavljanja dokaza o ispunjavanju
uvjeta i zahtjeva koje je potrebno ispuniti sukladno posebnim propisima ili stručnim pravilima,
- odbijanja potpisivanja ugovora o javnoj nabavi,
- nedostavljanja jamstva za uredno ispunjenje ugovora o javnoj nabavi.
Jamstvo za ozbiljnost ponude daje se u obliku:
-bankarske garancije s klauzulom neopoziva, plativa na prvi poziv, bezuvjetna i bez prava prigovora, s rokom valjanosti sukladno roku valjanosti ponude ili dužem,
ili
- bjanko zadužnice koja mora biti izdana na propisanom obrascu, potvrđena kod javnog bilježnika te popunjena sukladno Pravilniku o obliku i sadržaju bjanko zadužnice („Narodne novine“ broj 115/2012, 82/2017 i 154/2022),
ili
- zadužnice koja mora biti izdana na propisanom obrascu, potvrđena kod javnog bilježnika te popunjena sukladno Pravilniku o obliku i sadržaju zadužnice („Narodne novine“ broj 115/2012, 82/2017 i 154/2022),
ili
- novčanog pologa uplaćenog u korist poslovnog računa Naručitelja IBAN broj HR0423400091110348196 otvoren pri Privrednoj banci Zagreb d.d., model: HR00, poziv na broj: OIB ponuditelja, svrha plaćanja: jamstvo za ozbiljnost ponude: evidencijski broj nabave: 40.
U slučaju podnošenja zajedničke ponude zajednice gospodarskih subjekata jamstvo može dati jedan član zajednice ponuditelja ili svaki član zajednice ponuditelja može dati jamstvo proporcionalno svojem udjelu u ponudi, u kojem slučaju zbroj dostavljenih jamstava članova zajednice ponuditelja mora odgovarati traženom iznosu predmetnog jamstva.
U slučaju da jamstvo za ozbiljnost ponude u obliku bankarske garancije daje jedan član zajednice ponuditelja u istoj mora nedvojbeno biti navedeno da se daje za ozbiljnost ponude zajednice ponuditelja i moraju biti navedeni članovi zajednice ponuditelja.
U slučaju da jamstvo za ozbiljnost ponude u obliku zadužnice ili bjanko zadužnice daje jedan član zajednice ponuditelja, drugi član/ovi zajednice ponuditelja u istoj mora/ju biti navedeni kao jamci platci.
Ako tijekom postupka javne nabave istekne rok valjanosti ponude i jamstva za ozbiljnost ponude, Naručitelj je obvezan prije odabira zatražiti produženje roka valjanosti ponude i jamstva od ponuditelja koji je podnio ekonomski najpovoljniju ponudu, u primjerenom roku, ne kraćem od 5 (pet) dana, računajući od dana slanja zahtjeva Naručitelja putem EOJN RH.
Zadužnica ili bjanko zadužnica, te bankarska garancija obvezno se dostavlja u izvorniku, u roku za dostavu ponuda, kao sastavni dio ponude u papirnatom obliku koji se dostavlja odvojeno u zatvorenoj omotnici. Izvornik ne smije biti ni na koji način oštećen (bušenjem, klamanjem i sl.).
Zatvorenu omotnicu ponuditelj predaje neposredno ili preporučenom poštanskom pošiljkom na adresu Naručitelja:
Na prednjoj strani omotnice mora biti naznačeno:
Buža d.o.o.
Centar 223, 52203 Medulin, Republika Hrvatska
Ev. br. nabave: 40
Predmet nabave: IZRADA I OPREMANJE MODULARNOG OBJEKTA - RIBARNICE
„DIO/DIJELOVI PONUDE KOJI SE DOSTAVLJAJU ODVOJENO“
„NE OTVARAJ“
Na poleđini ili u gornjem lijevom kutu omotnice ponude mora biti naznačeno:
< Naziv i adresa Ponuditelja / članova zajednice gospodarskih subjekata>
Izračun vrijednosti u slučaju iskazivanja u stranoj valuti:
- Strana valuta koja kotira na deviznom tržištu u Republici Hrvatskoj se preračunava u eure prema srednjem tečaju Hrvatske narodne banke na dan slanja obavijesti o nadmetanju.
- Strana valuta koja ne kotira na deviznom tržištu u Republici Hrvatskoj se preračunava u eure prema listi tečajnih valuta Hrvatske narodne banke koje ne kotiraju na deviznom tržištu u Republici Hrvatskoj, za mjesec u kojemu je započeo ovaj postupak javne nabave (danom slanja obavijesti o nadmetanju).

Iznos jamstva (EUR): 2.000,00

Novčani polog

Gospodarski subjekt može umjesto traženog sredstva jamstva dati novčani polog u traženom iznosu.

Podaci za uplatu novčanog pologa

Naziv primatelja: Buža d.o.o.

IBAN primatelja: HR0423400091110348196

SWIFT CODE: PBZGHR2X

Model: HR00

Poziv na broj: OIB ponuditelja

Opis plaćanja: jamstvo za ozbiljnost ponude: evidencijski broj nabave: 40

U slučaju da ponuditelj uplaćuje novčani polog, dostavlja dokaz o uplati koji se prilaže / uvezuje u ponudu. Na temelju dostavljenog dokaza o plaćanju pologa, naručitelj provjerava izvršenje uplate na računu naručitelja.

Rok valjanosti jamstva za ozbiljnost ponude mora biti najmanje do isteka roka valjanosti ponude, a gospodarski subjekt može dostaviti jamstvo koje je duže od roka valjanosti ponude.

### 4.2.2. Jamstvo za uredno ispunjenje ugovora o javnoj nabavi

Odabrani ponuditelj je dužan ishoditi i predati Naručitelju najkasnije u roku od 15 dana od dana potpisa ugovora jamstvo za uredno ispunjenje ugovora u obliku bankarske garancije s klauzulom neopoziva, plativa na prvi poziv, bezuvjetna i bez prava prigovora ili bjanko zadužnice koja mora biti izdana na propisanom obrascu, potvrđena kod javnog bilježnika te popunjena sukladno Pravilniku o obliku i sadržaju bjanko zadužnice („Narodne novine“ broj 115/2012, 82/2017 i 154/2022) ili zadužnice koja mora biti izdana na propisanom obrascu, potvrđena kod javnog bilježnika te popunjena sukladno Pravilniku o obliku i sadržaju zadužnice („Narodne novine“ broj 115/2012, 82/2017 i 154/2022), potpisano i ovjereno prema važećim zakonskim i podzakonskim propisima (Jamstvo za uredno ispunjenje ugovora), u iznosu od najmanje 10% (deset posto) vrijednosti ugovorne cijene bez PDV-a.
Jamstvo iz ovog stavka mora vrijediti najmanje 30 dana duže od dana isteka roka određenog za ispunjenje ugovora.
Umjesto bankarske garancije ili bjanko zadužnice ili zadužnice, Naručitelj prihvaća uplatu novčanog pologa na poslovni račun Naručitelja broj: IBAN HR0423400091110348196 uz naznaku svrhe "novčani polog za uredno ispunjenje ugovora – naziv ugovora i broj _________".
U slučaju sklapanja ugovora sa zajednicom gospodarskih subjekata jamstvo za uredno ispunjenje Ugovora može dostaviti bilo koji član iz zajednice (uz navod da se radi o zajednici gospodarskih subjekata, gdje moraju biti navedeni svi članovi zajednice), u cijelosti ili parcijalno s članom/ovima zajednice, pod uvjetom da jamstvo za uredno ispunjenje ugovora, u bilo kojem slučaju treba iznositi 10% (deset posto) vrijednosti ugovora bez PDV-a.
U slučaju da jamstvo za uredno ispunjenje ugovora u obliku bankarske garancije daje jedan član zajednice ponuditelja u istoj mora nedvojbeno biti navedeno da se daje za uredno ispunjenje ugovora zajednice ponuditelja i moraju biti navedeni članovi zajednice ponuditelja.
U slučaju da jamstvo za uredno ispunjenje ugovora u obliku zadužnice ili bjanko zadužnice daje jedan član zajednice ponuditelja, drugi član/ovi zajednice ponuditelja u istoj mora/ju biti navedeni kao jamci platci.
Ukoliko odabrani ponuditelj u ugovorenom roku ne dostavi Naručitelju jamstvo za uredno ispunjenje ugovora za slučaj povrede ugovornih obveza, Naručitelj ima pravo raskinuti ugovor, naplatiti jamstvo za ozbiljnost ponude ili zadržati novčani polog kojeg je ponuditelj dao umjesto jamstva za ozbiljnost ponude, te ponovo rangirati ponude ili poništiti postupak sukladno čl. 307. st.7. ZJN 2016.
U slučaju izmjene ugovora o javnoj nabavi kojom se produžava rok izvršenja predmeta nabave odabrani ponuditelj je obvezan dostaviti Naručitelju novo jamstvo s rokom važenja 30 dana dužim od dana isteka roka određenog za ispunjenje ugovora odnosno za završetak radova, dok u slučaju izmjene ugovora o javnoj nabavi kojom se povećava ukupno ugovorena cijena predmeta nabave odabrani ponuditelj je obvezan dostaviti Naručitelju novo jamstvo na način da isto pokriva iznos od 10% ukupno ugovorene vrijednosti radova bez PDV-a.
Novo jamstvo je odabrani ponuditelj obvezan dostaviti najkasnije 5 (pet) dana prije isteka roka važenja jamstva za uredno ispunjenje ugovora.
U slučaju da odabrani ponuditelj ne dostavi novo jamstvo u roku 5 (pet) dana prije isteka roka važenja jamstva za uredno ispunjenje ugovora, Naručitelj ima pravo naplatiti jamstvo za uredno ispunjenje ugovora, te ima pravo raskinuti ugovor o javnoj nabavi.
U slučaju da odabrani ponuditelj povrijedi ugovorne obveze, Naručitelj će ga pisanim putem obavijestiti o namjeri naplate jamstva za uredno ispunjenje ugovora, te mu odrediti primjeren rok za uredno ispunjenje ugovornih obveza.
Ukoliko niti nakon navedenog primjerenog roka odabrani ponuditelj ne postupi i ne postane uredan u ispunjenju ugovornih obveza, Naručitelj ima pravo naplatiti jamstvo za uredno ispunjenje Ugovora.
Jamstvo za uredno ispunjenje ugovora Naručitelj može naplatiti u cjelokupnom iznosu, za neizvršavanje i/ili neuredno izvršavanje obveza iz ugovora i to:
- ako Izvođač radova odbija izvršiti obveze iz Ugovora o javnoj nabavi u skladu s nalogom Naručitelja, nadzornog inženjera ili nadležnih tijela,
- ako Izvođač radova, u slučaju izmjene ugovora o javnoj nabavi, ne dostavi novo jamstvo za uredno ispunjenje ugovora,
- u slučaju izdavanja zabrane obavljanja djelatnosti Izvođaču radova za izvršavanje ugovorenih radova,
- ako ne dostavi jamstvo za otklanjanje nedostataka u jamstvenom roku sukladno dokumentaciji o nabavi,
- u slučaju da Izvođač radova usprkos pisanom upozorenju naručitelja ne poštuje odredbe prisilnih propisa, a koje se odnose na obavljanje poslova i djelatnosti građenja.
Jamstvo za uredno izvršenje ugovora vraća se Izvođaču nakon primopredaje jamstva za otklanjanje nedostataka u jamstvenom roku, u roku do 30 (trideset) dana od dana primopredaje.
Izračun vrijednosti u slučaju iskazivanja u stranoj valuti:
- Strana valuta koja kotira na deviznom tržištu u Republici Hrvatskoj se preračunava u eure prema srednjem tečaju Hrvatske narodne banke na dan slanja obavijesti o nadmetanju.
- Strana valuta koja ne kotira na deviznom tržištu u Republici Hrvatskoj se preračunava u eure prema listi tečajnih valuta Hrvatske narodne banke koje ne kotiraju na deviznom tržištu u Republici Hrvatskoj, za mjesec u kojemu je započeo ovaj postupak javne nabave (danom slanja obavijesti o nadmetanju).
Detaljnije Odredbe o jamstvu za uredno ispunjenje ugovora propisane su u Prilogu 3. - Prijedlogu Ugovora.

Novčani polog

Gospodarski subjekt može umjesto traženog sredstva jamstva dati novčani polog u traženom iznosu.

### 4.2.3. Jamstvo za otklanjanje nedostataka u jamstvenom roku

Odabrani ponuditelj će Naručitelju predati jamstvo za otklanjanje nedostataka u jamstvenom roku u obliku bankarske garancije s klauzulom neopoziva, plativa na prvi poziv, bezuvjetna i bez prava prigovora ili bjanko zadužnice koja mora biti izdana na propisanom obrascu, potvrđena kod javnog bilježnika te popunjena sukladno Pravilniku o obliku i sadržaju bjanko zadužnice („Narodne novine“ broj 115/2012, 82/2017 i 154/2022) ili zadužnice koja mora biti izdana na propisanom obrascu, potvrđena kod javnog bilježnika te popunjena sukladno Pravilniku o obliku i sadržaju zadužnice („Narodne novine“ broj 115/2012, 82/2017 i 154/2022), potpisano i ovjereno prema važećim zakonskim i podzakonskim propisima (Jamstvo za otklanjanje nedostataka u jamstvenom roku) u iznosu od najmanje 10% (deset posto) vrijednosti ukupno izvedenih radova (bez PDV-a) najkasnije u roku od 30 (trideset) dana nakon primopredaje radova, a prije isteka jamstva za uredno izvršenje ugovora.
Jamstvo mora vrijediti najmanje 24 mjeseca od primopredaje.
Umjesto bankarske garancije ili bjanko zadužnice ili zadužnice, Naručitelj prihvaća uplatu novčanog pologa na poslovni račun Naručitelja broj: IBAN HR0423400091110348196 uz naznaku svrhe „novčani polog za otklanjanje nedostataka u jamstvenom roku - Ugovor broj ______ “.
U slučaju sklapanja ugovora sa zajednicom gospodarskih subjekata jamstvo za otklanjanje nedostataka u jamstvenom roku može dostaviti bilo koji član iz zajednice (uz navod da se radi o zajednici gospodarskih subjekata, gdje moraju biti navedeni svi članovi zajednice), u cijelosti ili parcijalno s članom/ovima zajednice, pod uvjetom da jamstvo za otklanjanje nedostataka u jamstvenom roku, u bilo kojem slučaju treba iznositi 10% (deset posto) vrijednosti ukupno izvedenih radova bez PDV-a.
U slučaju da jamstvo za otklanjanje nedostataka u jamstvenom roku u obliku bankarske garancije daje jedan član zajednice ponuditelja u istoj mora nedvojbeno biti navedeno da se daje za otklanjanje nedostataka u jamstvenom roku zajednice ponuditelja i moraju biti navedeni članovi zajednice ponuditelja.
U slučaju da jamstvo za otklanjanje nedostataka u jamstvenom roku u obliku zadužnice ili bjanko zadužnice daje jedan član zajednice ponuditelja, drugi član/ovi zajednice ponuditelja u istoj mora/ju biti navedeni kao jamci platci.
Jamstveni rok za kvalitetu izvedenih radova iznosi minimalno 24 (dvadesetčetiri) mjeseca, računajući od dana uredno izvršene primopredaje radova i potpisa primopredajnog zapisnika. Jamstveni rok za opremu vrijedi u rokovima koje za istu daje proizvođač.
Jamstveni rok za otklanjanje nedostataka jedan je od kriterija za odabir ponude, te duljinu jamstvenog roka ponuditelj nudi u svojoj ponudi.
Jamstvom za otklanjanje nedostataka u jamstvenom roku, odabrani ponuditelj će jamčiti da su izvedeni radovi u vrijeme primopredaje u skladu s ugovorom, pripadajućom projektnom i tehničkom dokumentacijom, propisima i pravilima struke, te da nemaju nedostataka koji onemogućavaju ili smanjuju njihovu vrijednost ili njihovu prikladnost za uporabu određenu ugovorom.
Ovaj jamstveni rok ne utječe na odgovornost Izvođača radova za nedostatke građevine koji se tiču zakonom određenih bitnih zahtjeva za građevinu ako se ti nedostaci pokažu za vrijeme od deset godina od predaje i primitka radova sukladno Zakonu o obveznim odnosima („Narodne novine“ broj 35/05, 41/08, 125/11, 78/15, 29/18, 126/21, 114/22 i 156/22, 145/2023, 155/2023).
Odabrani ponuditelj obvezan je u jamstvenom roku bez prava na posebnu naknadu izvršiti otklanjanje svih nedostataka na objektu koji je predmet nabave.
Ovo jamstvo Naručitelj će aktivirati u slučaju da odabrani ponuditelj u jamstvenom roku ne ispuni svoju obvezu otklanjanja nedostataka koju ima po osnovi jamstva ili s naslova naknade štete.
Neiskorišteno jamstvo biti će vraćeno odabranom ponuditelju po izvršenim obvezama iz ugovora, odnosno po isteku njegova važenja.
Ukoliko odabrani ponuditelj ne dostavi bankarsku garanciju ili bjanko zadužnicu ili zadužnicu ili ne uplati novčani polog kao jamstvo za otklanjanje nedostataka u jamstvenom roku, Naručitelj ima pravo pristupiti naplati jamstva za uredno ispunjenje ugovora.
Izračun vrijednosti u slučaju iskazivanja u stranoj valuti:
- Strana valuta koja kotira na deviznom tržištu u Republici Hrvatskoj se preračunava u eure prema srednjem tečaju Hrvatske narodne banke na dan slanja obavijesti o nadmetanju.
- Strana valuta koja ne kotira na deviznom tržištu u Republici Hrvatskoj se preračunava u eure prema listi tečajnih valuta Hrvatske narodne banke koje ne kotiraju na deviznom tržištu u Republici Hrvatskoj, za mjesec u kojemu je započeo ovaj postupak javne nabave (danom slanja obavijesti o nadmetanju).
Detaljnije Odredbe o jamstvu za otklanjanje nedostataka u jamstvenom roku propisane su u Prilogu 3. - Prijedlogu Ugovora.

Novčani polog

Gospodarski subjekt može umjesto traženog sredstva jamstva dati novčani polog u traženom iznosu.

## 4.3. Datum, vrijeme i mjesto (javnog) otvaranja ponuda

## 4.4. Uradci ili dokumenti koji će se nakon završetka postupka javne nabave vratiti ponuditeljima

Javni naručitelj obvezan je vratiti ponuditeljima jamstvo za ozbiljnost ponude dostavljeno u fizičkom obliku u roku od deset dana od dana izvršnosti odluke o poništenju ili potpisivanja ugovora o javnoj nabavi ili okvirnog sporazuma, odnosno dostave jamstva za uredno izvršenje ugovora o javnoj nabavi, a presliku jamstva obvezan je pohraniti.

## 4.5. Izmjene ugovora

Ukoliko u tijeku izvršenja ugovora, dođe do potrebe za njegovim izmjenama, koje se ne smatraju bitnim primjenjuju se odredbe članka 315.-320. ZJN 2016.

Značajne izmjene ugovora o javnoj nabavi, sukladno članku 321. ZJN 2016 neće biti dopustive.

Ostale odredbe propisane su u Prilogu 3. - Prijedlogu Ugovora.

Raskid ugovora

Naručitelj je obvezan raskinuti ugovor o javnoj nabavi tijekom njegova trajanja ako:

1. je ugovor značajno izmijenjen, što bi zahtijevalo novi postupak nabave na temelju članka 321. ZJN-a 2016,

2. je ugovaratelj morao biti isključen iz postupka javne nabave zbog postojanja osnova za isključenje iz članka 251. ZJN-a 2016,

3. se ugovor nije trebao dodijeliti ugovaratelju zbog ozbiljne povrede obveza iz osnivačkih Ugovora i Direktive 2014/24/EU, a koja je utvrđena presudom Suda Europske unije u postupku iz članka 258. Ugovora o funkcioniranju Europske unije

4. se ugovor nije trebao dodijeliti ugovaratelju zbog ozbiljne povrede odredaba ZJN-a 2016, a koja je utvrđena pravomoćnom presudom nadležnog upravnog suda.

Ostale odredbe o raskidu ugovora propisane su u Prilogu 3. - Prijedlogu Ugovora.

## 4.6. Uvjeti za izvršenje ugovora

Izvođač radova je obvezan tijekom izvršenja ovog Ugovora pridržavati se primjenjivih obveza u području prava okoliša, socijalnog i radnog prava, uključujući kolektivne ugovore, a osobito obvezu isplate ugovorene plaće, ili odredaba međunarodnog prava okoliša, socijalnog i radnog prava navedenim u Prilogu XI. ZJN 2016.

Osiguranje objekta i osiguranje javne (izvanugovorne) odgovornosti

Izvođač je za cjelokupno vrijeme trajanja ugovora dužan imati police osiguranja koje pokrivaju sljedeće rizike:

- osiguranje objekta na osiguranu svotu istovjetnu Ugovornoj cijeni,

- osiguranje javne (izvanugovorne) odgovornosti prema trećim osobama koja obuhvaća osiguranje od štete zbog smrti, povreda tijela ili zdravlja, te oštećenja ili uništenja stvari treće osobe (uključujući i naručitelja i njegove radnike)

Svi ostali uvjeti za izvršenje ugovora propisani su u Prilogu 3. - Prijedlogu Ugovora o javnoj nabavi koji je sastavni dio ove Dokumentacije o nabavi.

## 4.7. Navod o primjeni trgovačkih običaja (uzanci)

Ne primjenjuju se trgovački običaji (uzance).

## 4.8. Podaci o tijelima od kojih natjecatelj ili ponuditelj može dobiti pravovaljanu informaciju o obvezama koje se odnose na poreze, zaštitu okoliša, odredbe o zaštiti radnoga mjesta i radne uvjete koje su na snazi u području na kojem će se izvoditi radovi ili pružati usluge i koje će biti primjenjive na radove koji se izvode ili na usluge koje će se pružati za vrijeme trajanja ugovora

Tijela od kojih ponuditelj može dobiti pravovaljanu informaciju o obvezama koje se odnose na:
- Poreze
• Ministarstvo financija Republike Hrvatske (http://www.mfin.hr/ ),
• Republika Hrvatska - Porezna uprava
https://www.poreznauprava.hr/Stranice/Naslovnica.aspx )
- Zaštitu okoliša
• Ministarstvo zaštite okoliša i energetike Republike Hrvatske (http://www.mzoip.hr/)
- Odredbe o zaštiti radnoga mjesta i radne uvjete koje su na snazi u području na kojem će se pružati usluge i koje će biti primjenjive na usluge koje će se pružati za vrijeme trajanja ugovora
• Ministarstvo rada i mirovinskoga sustava (http://www.mrms.hr/ ), - Ministarstvo za demografiju,obitelj, mlade i socijalnu politiku Republike Hrvatske (http://mdomsp.gov.hr/ )
- Dodatne korisne informacije
• Jedinstvena kontakt točka za usluge (Pointof single contact) (http://psc.hr/ )
• Centar unutarnjeg tržišta EU (http://www.cut.hr/ )
• Hrvatska gospodarska komora (https://www.hgk.hr/ )
• Središnji državni ured za razvoj digitalnog društva RH (www.digured.hr )

## 4.9. Rok za donošenje odluke o odabiru ili poništenju

Rok za donošenje odluke o odabiru je 90 dana od dana isteka roka za dostavu.

Rok za donošenje odluke o odabiru određen je u navedenom roku zbog vremena potrebnog za obavljanje pregleda i analize ponuda, te dostave ažuriranih popratnih dokumenata iz članka 263., te eventualnih pojašnjenja iz članka 293. ZJN 2016.

Rok za donošenje odluke o poništenju je 90 dana od dana nastanka razloga za poništenje postupka.

Rok za donošenje odluke o poništenju određen je u navedenom roku zbog vremena potrebnog za obavljanje pregleda i analize ponuda, te dostave ažuriranih popratnih dokumenata iz članka 263., te eventualnih pojašnjenja iz članka 293. ZJN 2016.

## 4.10. Rok, način i uvjeti plaćanja

Način plaćanja
Naručitelj će sva plaćanja izvršiti doznakom na poslovni račun odabranog ponuditelja/ člana Zajednice gospodarskih subjekata, odnosno podugovaratelja u roku 30 (trideset) dana od dana primitka elektroničkog računa na temelju ovjerene uredne situacije.
Avansno plaćanje
Predujam je isključen, kao i traženje sredstava osiguranja plaćanja od strane odabranog ponuditelja.
Ostale odredbe navedene su u Prilogu 3. Prijedlog ugovora.

Naručitelj će neposredno plaćati podugovaratelju za dio ugovora koji je isti izvršio, osim ako ugovaratelj dokaže da su obveze prema podugovaratelju za taj dio ugovora već podmirene. Ugovaratelj mora svom računu ili situaciji priložiti račune ili situacije svojih podugovaratelja koje je prethodno potvrdio.

## 4.11. Uvjeti i zahtjevi koji moraju biti ispunjeni sukladno posebnim propisima ili stručnim pravilima

Uvjeti i zahtjevi koji moraju biti ispunjeni sukladno posebnim propisima ili stručnim pravilima navedni su u Prilogu 7. - Uvjeti i zahtjevi koji moraju ispunjeni sukladno posebnim propisima ili stručnim pravilima.

Prilog 7. čini sastavni dio Dokumentacije o nabavi i priložen je Dokumentaciji o nabavi, zbog ograničenog broja znakova za unos.

## 4.12. Rok za izjavljivanje žalbe na dokumentaciju o nabavi te naziv i adresa žalbenog tijela

Žalba se izjavljuje u roku od:
- petnaest dana od dana:
1. objave poziva na nadmetanje, u odnosu na sadržaj poziva ili dokumentacije o nabavi
2. objave obavijesti o ispravku, u odnosu na sadržaj ispravka
3. objave izmjene dokumentacije o nabavi, u odnosu na sadržaj izmjene dokumentacije
- deset dana od dana:
a) otvaranja ponuda ako naručitelj nije valjano odgovorio na pravodobno dostavljen zahtjev za dodatne informacije, objašnjenja ili izmjene dokumentacije o nabavi, kao i na postupak otvaranja ponuda
b) primitka odluke o odabiru ili poništenju, u odnosu na postupak pregleda, ocjene i odabira ponuda ili razloge poništenja.
Žalitelj koji je propustio izjaviti žalbu u određenoj prethodnoj fazi nema pravo na žalbu u kasnijoj fazi postupka za prethodnu fazu.
Sukladno članku 405. stavku 2. ZJN-a žalba se dostavlja elektroničkim sredstvima komunikacije putem EOJN RH.
Napomena: Sukladno članku 403.a žalitelj je u svim postupcima nabave prije izjavljivanja žalbe na sadržaj poziva na nadmetanje, dokumentaciju o nabavi, sadržaj ispravka poziva na nadmetanje odnosno sadržaj izmjene dokumentacije o nabavi, obvezan upozoriti naručitelja na konkretnu nezakonitost putem EOJN RH najkasnije tijekom desetog dana od dana objave poziva na nadmetanje, objave obavijesti o ispravku odnosno objave izmjene dokumentacije o nabavi. Žalba žalitelja koji izjavi žalbu prije nego što istekne rok od tri dana od kada je naručitelj upozoren na konkretnu nezakonitost, biti će odbačena.

Podaci žalbenog tijela

Naziv: Državna komisija za kontrolu postupaka javne nabave

Adresa: Ulica grada Vukovara 23/V, 10000 Zagreb

Telefon: +385 14559930

Telefaks: +385 14559933

Adresa elektroničke pošte: dkom@dkom.hr

Internet stranica: https://www.dkom.hr/

## 4.13. Drugi podaci koje naručitelj smatra potrebnima

### 4.13.1. Ostale napomene

1. Ugovor o javnoj nabavi mora se izvršavati sukladno zahtjevima i uvjetima utvrđenim u Dokumentaciji o nabavi, Troškovniku i projektnoj dokumentaciji.

2. Na sva pitanja i odnose između naručitelja i ponuditelja u vezi predmetne nabave koji nisu navedeni u ovoj Dokumentaciji o nabavi primjenjuju se odredbe ZJN 2016. i Pravilnika o dokumentaciji o nabavi te ponudi u postupcima javne nabave („Narodne novine“ broj 65/17, 75/20 i 92/25) te drugi relevantni zakoni i podzakonski propisi Republike Hrvatske. Na ostale bitne uvjete u vezi s predmetom nabave i ugovorom o javnoj nabavi s odabranim ponuditeljem odgovarajuće će se primjenjivati odredbe Zakona o obveznim odnosima te drugi relevantni zakoni i podzakonski propisi koji reguliraju izvršenje predmetne vrste ugovora.

3. Odredbe vezane uz zaštitu osobnih podataka (General Data Protection Regulation – GDPR)

Sukladno članku 6. stavku 1. točki (e) u svezi sa stavkom 3. Opće uredbe o zaštiti podataka (SL EU L119) i Zakona o provedbi opće uredbe o zaštiti podataka („Narodne novine“ br. 42/18), obrada podataka od strane naručitelja u postupcima javne nabave smatra se zakonita, te u tom smislu nije potrebno postavljati dodatne zahtjeve u DON. ZJN 2016 preuzima pravnu stečevinu EU u području javne nabave te se cijeni da je obrada podataka koji se traže u postupcima javne nabave nužna „za izvršavanje zadaće od javnog interesa ili pri izvršavanju službene ovlasti voditelja obrade“, tj. naručitelja.

4. Integritet - Gospodarski subjekt mora jamčiti korektnost u postupku javne nabave i izostanak bilo kakve zabranjene prakse u vezi s postupkom javne nabave kao što su korupcija ili prijevara, zabranjeni dogovori, nuđenje, davanje ili obećavanje neke neprilične prednosti koja može djelovati na zaposlenika ili zaposlenike koji su na bilo koji način uključeni u postupak javne nabave. Naručitelj će svaku sumnju u zabranjene dogovore gospodarskih subjekata u ovom postupku javne nabave prijaviti Agenciji za zaštitu tržišnog natjecanja.